b'\n_START_ARTICLE_\nLjudje (oblikovalski studio)\n_START_SECTION_\nDelo\n_START_PARAGRAPH_\nMed vidnej\xc5\xa1e projekte se uvr\xc5\xa1\xc4\x8dajo:\n_START_SECTION_\nPop-up Dom\n_START_PARAGRAPH_\nPop-up Dom se je za\xc4\x8del kot eksperimentalni\xc2\xa0\xc2\xbbco-working\xc2\xab\xc2\xa0in razstavni prostor, kjer je ve\xc4\x8d kot 100 slovenskih oblikovalcev razstavljalo svoje izdelke. Po \xc5\xa1tevilnih ponovitvah v Sloveniji in tujini, se je Pop-up Dom razvil v kreativni\xc2\xa0\xc2\xbbcoworking\xc2\xab\xc2\xa0center \xe2\x80\x93 Poligon, katerega soustanovitelji so tudi Ljudje.\n_START_SECTION_\nRe\xc5\xa0i R\xc5\xa0\n_START_PARAGRAPH_\nRe\xc5\xa1i R\xc5\xa0 je ogla\xc5\xa1evalska kampanja, ki je nastala v \xc4\x8dasu re\xc5\xa1evanja finan\xc4\x8dne stiske Radia \xc5\xa0tudent, ene izmed najstarej\xc5\xa1ih in najve\xc4\x8djih nekomercialnih radijskih postaj v Evropi. Zaradi izpada financiranja je bil radio primoran v iskanje alternativnih virov. Organizirali so ogla\xc5\xa1evalsko kampanjo in peticijo, ki je dr\xc5\xbeavno in mestno oblast nagovarjala, naj sistemati\xc4\x8dno uredi sistem financiranja radia. V kampanjo so se s prostovoljnimi prispevki lahko tudi preko spleta vklju\xc4\x8dili podporniki radia. Skupaj so zbrali za 41.000\xe2\x82\xac dodatnih sredstev.\n_START_SECTION_\nProject Seen\n_START_PARAGRAPH_\nProject Seen je projekt, ki ga je v Londonu razvil Emil Kozole, \xc4\x8dlan kolektiva Ljudje. Gre za poseben font, ki pri pisanju besedila avtomati\xc4\x8dno po\xc4\x8drni tiste besede, ki so na seznamu \xe2\x80\x9cprepovedanih\xe2\x80\x9d besed ameri\xc5\xa1ke varnostne slu\xc5\xbebe NSA in britanske varnostne slu\xc5\xbebe GCHQ. Po besedah Emila \xe2\x80\x9cnamen projekta ni razvijanje teroristi\xc4\x8dnega orodja temve\xc4\x8d spodbujanje razmisleka in pogovora o tem, zakaj so nekatere besede vklju\xc4\x8dene in nekatere izklju\xc4\x8dene.\xe2\x80\x9d\n_START_SECTION_\nTroljo\n_START_PARAGRAPH_\nTroljo je pametni pogovorni bot, ki deluje na Facebook messengerju in slu\xc5\xbei kot napovedovalec prihodov avtobusov na mestnih postajali\xc5\xa1\xc4\x8dih. Troljo na enem mestu zdru\xc5\xbeuje podatke o prihodih avtobusov in dostopnosti mestnih koles Bicikelj.\n_START_SECTION_\nFlaviar\n_START_PARAGRAPH_\nFlaviar je spletni ponudnik buti\xc4\x8dnih \xc5\xbeganih pija\xc4\x8d, ki kupcem ponuja premi\xc5\xa1ljeno kuriran izbor. Za la\xc5\xbejo izbiro so razvili interaktivno grafiko Spirala okusa, ki kupcem pomaga pri prepoznavanju okusov in vonjav \xc5\xbeganih pija\xc4\x8d.'